Big Foot (Si Tanka) (født ca. 1824, død 29. desember 1890), også kjent som "Spotted Elk" (Flekkede Elg), var navnet på lederen av en undergruppe av Lakota Sioux-indianerne. Han var sønn av høvding Lone Horn som styrte over en Minneconjou-stamme, en undergruppe av Teton Lakota-indianerne (Sioux). Si Tanka ble høvding etter sin fars død i 1875. Han ble en høyt aktet høvding, han hadde gode stridsevner og var en god forhandler. Han ble drept i Massakren ved Wounded Knee, Sør-Dakota i 1890 sammen med nesten 300 andre medlemmer av stammen han tilhørte.